《余门罗雀久矣今日池骨有鸥戏为小诗呈叔夏一》
宋代·王阮

门冷人谁到，机忘物自知。
旧来罗雀地，今是狎鸥池。
身静红尘远，心闲白日迟。
本来无事说，拈出戏为诗。

作者简介：（?—1208）宋江州德安人，字南卿。王韶曾孙。孝宗隆兴元年进士。对策极言迁都建康以图进取。光宗绍熙中知濠州，整修战备，金人不敢犯。改知抚州。韩侂胄闻其名，特命入奏，诱以美官，遭拒大怒，批旨予祠。归隐庐山以终。有《义丰集》。